Afgørelse truffet af Det Blandede EØS-udvalg

nr. 42/2003

af 16. maj 2003

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 6/2003 truffet af Det Blandede EØS-udvalg den 31. januar 2003(1).

(2) Kommissionens direktiv 2002/69/EF af 26. juli 2002 om prøveudtagnings- og analysemetoder til officiel kontrol af dioxinindholdet og bestemmelse af dioxinlignende PCB i levnedsmidler(2), ændret ved EFT L 252 af 20.9.2002, s. 40, skal indarbejdes i aftalen.

(3) Kommissionens beslutning 2002/678/EF af 22. august 2002 om ændring af beslutning 2002/79/EF om særlige betingelser for indførsel af jordnødder og visse afledte produkter heraf med oprindelse i eller afsendt fra Kina(3) skal indarbejdes i aftalen.

(4) Kommissionens beslutning 2002/679/EF af 22. august 2002 om ændring af beslutning 2002/80/EF om særlige betingelser for import af figner, hasselnødder og pistacienødder og visse produkter heraf med oprindelse i eller afsendt fra Tyrkiet(4) skal indarbejdes i aftalen.

(5) Kommissionens direktiv 2002/76/EF af 6. september 2002 om ændring af bilagene til Rådets direktiv 86/362/EØF og 90/642/EØF om fastsættelse af maksimalgrænseværdier for indholdet af pesticidrester (metsulfuron-methyl) i og på korn og visse produkter af vegetabilsk oprindelse, herunder frugt og grøntsager(5), skal indarbejdes i aftalen -

TRUFFET FØLGENDE AFGØRELSE:

Artikel 1

Kapitel XII i bilag II til aftalen ændres således:

1) Følgende led indsættes i punkt 38 (Rådets direktiv 86/362/EØF) og 54 (Rådets direktiv 90/642/EØF):

"- 32002 L 0076: Kommissionens direktiv 2002/76/EF af 6. september 2002 (EFT L 240 af 7.9.2002, s. 45)."

2) Følgende led indsættes i punkt 54zv (Kommissionens beslutning 2002/79/EF):

"- 32002 D 0678: Kommissionens beslutning 2002/678/EF af 22. august 2002 (EFT L 229 af 27.8.2002, s. 33)."

3) Følgende led indsættes i punkt 54zw (Kommissionens beslutning 2002/80/EF):

"- 32002 D 0679: Kommissionens beslutning 2002/679/EF af 22. august 2002 (EFT L 229 af 27.8.2002, s. 37)."

4) Følgende punkt indsættes efter punkt 54zzb (Kommissionens direktiv 2002/72/EF):

"54zzc. 32002 L 0069: Kommissionens direktiv 2002/69/EF af 26. juli 2002 om prøveudtagnings- og analysemetoder til officiel kontrol af dioxinindholdet og bestemmelse af dioxinlignende PCB i levnedsmidler (EFT L 209 af 6.8.2002, s. 5, ændret ved EFT L 252 af 20.9.2002, s. 40)."

Artikel 2

Teksterne til direktiv 2002/69/EF og 2002/76/EF og beslutning 2002/678/EF og 2002/679/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 17. maj 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(6).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 16. maj 2003.

På Det Blandede EØS-udvalgs vegne

P. Westerlund

Formand

(1) EUT L 94 af 10.4.2003, s. 53.

(2) EFT L 209 af 6.8.2002, s. 5.

(3) EFT L 229 af 27.8.2002, s. 33.

(4) EFT L 229 af 27.8.2002, s. 37.

(5) EFT L 240 af 7.9.2002, s. 45.

(6) Ingen forfatningsmæssige krav angivet.